Tojikiston Eron va Afg'oniston bilan aloqani mustahkamlamoqda
Tojikistonni Afg'onistondan ajratib turuvchi Panj daryosiga zamonaviy ko'priklar qurilmoqda. Ulardan biri AQShning moliyaviy ko'magida
Tojikiston tashqi siyosatida qator o'zgarishlar ko'zgatashlanmoqda. Mamlakatning Eron va Afg'oniston bilan aloqalari mustahkamlanarekan, deydi sharhlovchilar, Rossiya va Xitoy ta'siri va roli ancha susayishimumkin. Tojikistondako'pchilik Eron va Afg'oniston bilan hamkorlik rivojlanishi tarafdori. Eroninternet saytlaridan biriga ishlovchi jurnalist Abduqodiri Jiloniy fikricha budavlatlar bir imperiya tuzish harakatida. "Mahmud Ahmadinajod har ikki davlat bilan aloqalarni kuchaytirishni istaydi.Lekin Afg'oniston bilan munosabat unchalik yaqin emas. Buning sababi,nazarimda, Afg'onistonning G'arb mamlakatlari bilan yaqinlashib borayotganligiva Ga'rb ta'siriga tushib qolayotgani",- deydi Jiloniy. Tojikistondaba'zi rahbarlar Eron bilan hamkorlikni kengaytirishdan hayiqadi deydijurnalist. Chunki, deydi u, amaldorlar hukumat idoralarida islomiy qarashlaravj olishidan xavotirlanadi. Yanabir jurnalist Aleksandr Radushkin fikricha esa Tojikiston hjar tomonlar munosabatlarnitaraqqiy ettirish haqida o'ylashi lozim. "LekinAQSh yetakchiligida Afg'onistonda xalqaro terrorizmga qarshi kurashayotgankoalisiya kuchlariga ko'mak ko'rsatish Tojikiston uchun juda zarurva foydalidir",- deydi Radushkin. Tojikistondahozir Eron bilan hamkorlikda Sangto'da-2 GESi va "Chormag'zak" tunneliqurilmoqda. Shuningdek, "Sho'rob" GESi qurish, Tojikiston-Hindistonhamkorligidagi farmasevtika zavodining 35 foiziga Eron hissadorlik qilishi,Tojikistonda Eron savdo markazi bunyod etish, Dushanbeda lazer bilan davolashmaskanini ishga tushirish rejalangan. EronIslomiy Respublikasining Tojikistondagi favqulodda va muxtor elchisiAliasg'ar She'rdo'stning aytishicha, Xitoyning Qashqar shahridan Qirg'izistonva Tojikiston orqali o'tadigan yangi temir yo'lini Afg'oniston hududidan Eronva Pokiston temir yo'llariga qo'shish loyihasi amalga oshmoqda. TojikistonniAfg'onistondan ajratib turuvchi Panj daryosiga zamonaviy ko'priklar qurilmoqda. Ulardan biri AQShning moliyaviy ko'magida bunyod etildi va ishga tushirildi. Ko'prikning har ikki tomonida tijorat markazlari faoliyat ko'rsatmoqda. Tojikiston Afg'onistonga zarur bo'lgan elektr energiyasini yetkazib bermoqda. JurnalistRadushkinning aytishicha, Rossiya ham Tojikistonning Afg'oniston bilanaloqalaridan juda manfaatdor. Negaki Tojikiston va Afg'oniston o'rtasidagichegara Rossiya bilan ham chegara sifatida ko'riladi. "Yanabir sabab – qoradori savdosi. Chunki bu chegaradan Rossiyaga, Yevropa vaAmerikaga ham narkotik oqimi o'tadi. Bu - mintaqadagi eng katta xavfdir",-deydi Radushkin. Sobiqharbiy Anvar Qo'ydimurodov Afg'oniston va Eron bilan aloqalarni yanadarivojlantirish kerak deydi. Uning aytishicha, Tojikistoning Chkalovsk shahrida ishdanto'xtab qolgan uran kombinatini Afg'oniston yordamida qayta ishga tushirish mumkin. "HozirEron ham, boshqa mamlakatlar ham bunga muhtoj. Agar uran kombinati qayta ochilsa,aloqalar yaxshilansa, Tojikistonga yanada katta foyda keltirishi mumkin", -deydi Qo'ydimurodov. Tojikiston Tashqi ishlar vaziri Hamroxon Zarifiyning qaydetishicha Eron va Afg'oniston o'rtasida mustahkamlanib borayotgan aloqalarbiror bir davlatga qarshi qaratilmagan va mintaqa rivoji uchun xizmatqiladi.